b'\n_START_ARTICLE_\nBoris Ljubi\xc4\x8d\n_START_SECTION_\n\xc5\xbdivljenje\n_START_PARAGRAPH_\nOd jeseni leta 1971 je za Radio Slovenija, kjer je bil redno zaposlen 35 let, poro\xc4\x8dal predvsem s tekmovanj v alpskem smu\xc4\x8danju, smu\xc4\x8darskem teku, kolesarstvu, gimnastiki in atletiki, poro\xc4\x8dal je s sedmih poletnih in sedmih zimskih olimpijskih iger, z 12 svetovnih prvenstev v alpskem smu\xc4\x8danju in s 23 svetovnih prvenstev v kolesarstvu. Najbolj znan je bil kot poro\xc4\x8devalec s tekem \xc5\xbeenskega alpskega smu\xc4\x8danja. Med drugim je spremljal tudi prvo zmago Mateje Svet._NEWLINE_Za svoje delo je prejel najvi\xc5\xa1je priznanje Mednarodne smu\xc4\x8darske zveze FIS za \xc5\xbeivljenjsko delo, zlati mikrofon Mirka Strehovca ter priznanja kolesarske, smu\xc4\x8darske in gimnasti\xc4\x8dne zveze Slovenije._NEWLINE_Upokojil se je decembra 2009.'